《击瓯楼》
宋代·冯山

石上辞人赋，城高古郡楼。能将天外意，写尽曲中愁。

湘瑟曾谁听，巴江祇自流。倚栏吟月午，临下更迟留。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。